CELEX: 32006D0472
Language: sl
Date: 2006-07-04 00:00:00
Title: 2006/472/ES: Odločba Komisije z dne  4. julija 2006  o določitvi dokončne razdelitve sredstev Sklada Skupnosti za tobak za leto 2006 med države članice za namene financiranja dejavnosti, predvidenih v členih 13 in 14 Uredbe (ES) št. 2182/2002  (notificirano pod dokumentarno številko C(2006) 3030)

8.7.2006   
            
            
               SL
            
            
               Uradni list Evropske unije
            
            
               L 187/33
            
         
      ODLOČBA KOMISIJE
   
   z dne 4. julija 2006
   o določitvi dokončne razdelitve sredstev Sklada Skupnosti za tobak za leto 2006 med države članice za namene financiranja dejavnosti, predvidenih v členih 13 in 14 Uredbe (ES) št. 2182/2002
   (notificirano pod dokumentarno številko C(2006) 3030)
   (Besedilo v nemškem, španskem, francoskem, grškem, italijanskem, nizozemskem in portugalskem jeziku je edino verodostojno)
   (2006/472/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2075/92 z dne 30. junija 1992 o skupni ureditvi trga za surovi tobak (1), in zlasti člena 14a Uredbe,
   ob upoštevanju naslednjega:
   
               (1)
            
            
               Člena 13 in 14 Uredbe Komisije (ES) št. 2182/2002 z dne 6. decembra 2002 o določitvi podrobnih pravil za izvajanje Uredbe Sveta (EGS) št. 2075/92 glede Sklada Skupnosti za tobak (2) predvidevata dejavnosti v prid preusmerjanja pridelave. Te dejavnosti financira Sklad Skupnosti za tobak, ki je bil ustanovljen s členom 13 Uredbe (EGS) št. 2075/92.
            
         
               (2)
            
            
               Višina sredstev, ki so na voljo v Skladu Skupnosti za tobak za leto 2006, znaša 29,2 milijona EUR, nekoliko različna od predhodno določenega zneska, od tega je 50 % predvideno za preusmerjanje pridelovalcev tobaka k pridelovanju drugih kultur oziroma k drugim gospodarskim dejavnostim, ki bi ustvarile nova delovna mesta, pa tudi k študijam s tega področja.
            
         
               (3)
            
            
               Sredstva, ki so na voljo v letu 2006, je zato treba v skladu s členom 17(4) Uredbe (ES) št. 2182/2002 razdeliti med zadevne države članice pred 30. junijem 2006 na podlagi predvidenih načrtov financiranja dejavnosti, ki ustrezajo zahtevkom za pomoč in ki jih posredujejo države članice.
            
         
               (4)
            
            
               Ukrepi, predvideni s to odločbo, so v skladu z mnenjem Upravljalnega odbora za tobak –
            
         SPREJELA NASLEDNJO ODLOČBO:
   Člen 1
   Za leto 2006 je dokončna razdelitev sredstev Sklada Skupnosti za tobak med države članice za namene financiranja dejavnosti, predvidenih v členih 13 in 14 Uredbe (ES) št. 2182/2002, določena v Prilogi.
   Člen 2
   Ta odločba je naslovljena na Kraljevino Belgijo, Zvezno republiko Nemčijo, Helensko republiko, Kraljevino Španijo, Francosko republiko, Italijansko republiko, Republiko Avstrijo in Portugalsko republiko.
   
      V Bruslju, 4. julija 2006
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 215, 30.7.1992, str. 70. Uredba, kakor je bila nazadnje spremenjena z Uredbo (ES) št. 1679/2005 (UL L 271, 15.10.2005, str. 1).
   
      (2)  UL L 331, 7.12.2002, str. 16. Uredba, kakor je bila spremenjena z Uredbo (ES) št. 1881/2005 (UL L 301, 18.11.2005, str. 3).
   
      PRILOGA
      Dokončna razdelitev sredstev Sklada Skupnosti za tobak za leto 2006 med države članice za namene financiranja dejavnosti, predvidenih v členih 13 in 14 Uredbe (ES) št. 2182/2002
      
                  (v EUR)
               
            
                   
               
               
                  Dokončna razdelitev
               
            
                  Osnova
               
               
                  100 % nacionalnega jamstvenega praga
               
            
                  Država članica
               
               
                  Vrednost
               
            
                  Belgija
               
               
                  62 350
               
            
                  Nemčija
               
               
                  499 597
               
            
                  Grčija
               
               
                  5 255 417
               
            
                  Španija
               
               
                  1 853 806
               
            
                  Francija
               
               
                  1 127 090
               
            
                  Italija
               
               
                  5 542 586
               
            
                  Avstrija
               
               
                  0
               
            
                  Portugalska
               
               
                  259 154
               
            
                  Skupaj
               
               
                  14 600 000